CELEX: 42010X0630(02)
Language: fi
Date: 2010-06-30 00:00:00
Title: Yhdistyneiden kansakuntien Euroopan talouskomission (UN/ECE) sääntö nro 80 — Yhdenmukaiset vaatimukset, jotka koskevat suurten henkilöajoneuvojen istuinten hyväksymistä ja tällaisten ajoneuvojen hyväksymistä istuinten ja niiden kiinnityspisteiden lujuuden osalta

30.6.2010   
            
            
               FI
            
            
               Euroopan unionin virallinen lehti
            
            
               L 164/18
            
         Vain alkuperäiset UNECE:n tekstit ovat kansainvälisen julkisoikeuden mukaan sitovia. Tämän säännön asema ja voimaantulopäivä on hyvä tarkastaa UNECE:n asiakirjan TRANS/WP.29/343 viimeisimmästä versiosta. Asiakirja saatavana osoitteessa:
   http://www.unece.org/trans/main/wp29/wp29wgs/wp29gen/wp29fdocstts.html
   Yhdistyneiden kansakuntien Euroopan talouskomission (UN/ECE) sääntö nro 80 — Yhdenmukaiset vaatimukset, jotka koskevat suurten henkilöajoneuvojen istuinten hyväksymistä ja tällaisten ajoneuvojen hyväksymistä istuinten ja niiden kiinnityspisteiden lujuuden osalta
   
      Sisältää kaiken voimassa olevan tekstin seuraaviin asti:
   
   Muutossarjan 01 täydennys 3 — Voimaantulopäivä: 18. kesäkuuta 2007
   Muutossarjan 01 oikaisu 1 — Voimaantulopäivä: 12. marraskuuta 2008
   SISÄLTÖ
   SÄÄNTÖ
   
               1.
            
            Soveltamisala
         
               2.
            
            Määritelmät
         
               3.
            
            Hyväksynnän hakeminen
         
               4.
            
            Hyväksyntä
         
               5.
            
            Istuimia koskevat vaatimukset
         
               6.
            
            Ajoneuvotyypin istuimien kiinnityspisteitä koskevat vaatimukset
         
               7.
            
            Ajoneuvotyypin istuinten asennusta koskevat vaatimukset
         
               8.
            
            Tuotannon vaatimustenmukaisuus
         
               9.
            
            Seuraamukset vaatimustenmukaisuudesta poikkeavasta tuotannosta
         
               10.
            
            Istuintyypin ja/tai ajoneuvotyypin muutokset ja hyväksynnän laajentaminen
         
               11.
            
            Tuotannon lopettaminen
         
               12.
            
            Siirtymäsäännöt
         
               13.
            
            Hyväksyntätesteistä vastaavien teknisten tutkimuslaitosten sekä hallinnollisten yksiköiden nimet ja osoitteet
         
               Lisäys 1 —
            
            Testausmenettelyt istuimia varten 5 kohdan mukaisesti ja/tai kiinnityspisteitä varten 6.1.2 kohdan mukaisesti
         
               Lisäys 2 —
            
            Testausmenettelyt ajoneuvon kiinnityspisteitä varten 6.1.1 kohdan mukaisesti
         
               Lisäys 3 —
            
            Suoritettavat mittaukset
         
               Lisäys 4 —
            
            Hyväksyttävyysperusteiden määrittäminen
         
               Lisäys 5 —
            
            Staattisen testin vaatimukset ja menettelyt
         
               Lisäys 6 —
            
            Istuimien selkänojan takaosan energianvaimennusominaisuudet
         LIITTEET
   
               Liite 1 —
            
            Ilmoitus istuintyypin tai -tyyppien hyväksynnän myöntämisestä, laajentamisesta, epäämisestä, peruuttamisesta tai tuotannon lopettamisesta sen (niiden) lujuuden osalta säännön nro 80 nojalla
         
               Liite 2 —
            
            Ilmoitus ajoneuvotyypin hyväksynnän myöntämisestä, laajentamisesta, epäämisestä, peruuttamisesta tai tuotannon lopullisesta keskeyttämisestä istuimen kiinnityspisteiden lujuuden osalta säännön nro 80 nojalla
         
               Liite 3 —
            
            Hyväksyntämerkkien asettelu
         
               Liite 4 —
            
            Menettely moottoriajoneuvojen istumapaikkojen H-pisteen ja ylävartalon todellisen kaltevuuskulman määrittelemiseksi
         1.   SOVELTAMISALA
   
               1.1
            
            
               Tätä sääntöä sovelletaan:
               
                           a)
                        
                        
                           eteenpäin suunnatuiksi asennettaviin matkustajien istuimiin luokkien M2 ja M3 alaluokkiin II, III ja B kuuluvissa ajoneuvoissa (1);
                        
                     
                           b)
                        
                        
                           luokkien M2 ja M3 alaluokkiin II, III ja B (1) kuuluviin ajoneuvoihin niiden matkustajien istuinten kiinnityspisteiden ja istuinten asennuksen osalta.
                        
                     
         
               1.2
            
            
               Valmistajan pyynnöstä katsotaan, että säännön nro 17 nojalla hyväksytyt luokan M2
                   (1) ajoneuvot ovat tämän säännön vaatimusten mukaisia.
            
         
               1.3
            
            
               Ajoneuvot, joiden istuimista osalle on myönnetty säännön nro 14 7.4 kohdassa tarkoitetuttu poikkeus, on hyväksyttävä tämän säännön mukaisesti.
            
         2.   MÄÄRITELMÄT
   
               2.1
            
            
               ’Istuimen hyväksynnällä’ tarkoitetaan istuintyypille osana myönnettävää hyväksyntää eteenpäin suunnattujen istuinten matkustajien suojan suhteen istuinten lujuuden ja niiden selkänojien rakenteen osalta.
            
         
               2.2
            
            
               ’Ajoneuvon hyväksynnällä’ tarkoitetaan ajoneuvotyypin hyväksyntää niiden ajoneuvon rakenteen osien lujuuden osalta, joihin istuimet on määrä kiinnittää, ja istuimien asennuksen osalta.
            
         
               2.3
            
            
               ’Istuintyypillä’ tarkoitetaan istuimia, jotka eivät eroa toisistaan seuraavien olennaisten ominaisuuksien osalta, jotka voivat vaikuttaa niiden lujuuteen ja vaaratekijöihin:
               
                           2.3.1
                        
                        
                           kuormitusta kantavien osien rakenne, muoto, mitat ja materiaalit
                        
                     
                           2.3.2
                        
                        
                           istuimen selkänojan säätö- ja lukitusjärjestelmän tyypit ja mitat
                        
                     
                           2.3.3
                        
                        
                           kiinnityslaitteiden ja tukien (esim. jalkojen) mitat, rakenne ja materiaalit.
                        
                     
         
               2.4
            
            
               ’Ajoneuvotyypillä’ tarkoitetaan ajoneuvoja, jotka eivät eroa toisistaan seuraavilta olennaisilta osiltaan:
               
                           2.4.1
                        
                        
                           tämän säännön kannalta merkittävät rakenteelliset ominaisuudet ja
                        
                     
                           2.4.2
                        
                        
                           ajoneuvoon mahdollisesti asennetun istuimen (istuinten) tyyppi tai tyypit.
                        
                     
         
               2.5
            
            
               ’Istuimella’ tarkoitetaan ajoneuvossa käytettäväksi tarkoitettua ja yhden tai usean täysikasvuisen henkilön istuttavaa rakennetta, joka voidaan kiinnittää ajoneuvon rakenteeseen, verhoiluineen ja kiinnityslaitteineen.
            
         
               2.6.
            
            
               ’Erillisellä istuimella’ tarkoitetaan yhden matkustajan istuttavaksi suunniteltua ja rakennettua istuinta.
            
         
               2.7
            
            
               ’Kaksoisistuimella’ tarkoitetaan kahden matkustajan vierekkäin istuttavaksi suunniteltua ja rakennettua istuinta. Kaksi vierekkäistä istuinta, jotka eivät ole keskenään yhteydessä, on katsottava kahdeksi erilliseksi istuimeksi.
            
         
               2.8
            
            
               ’Istuinrivillä’ tarkoitetaan vähintään kolmen matkustajan vierekkäin istuttavaksi suunniteltua ja rakennettua istuinta. Useaa vierekkäin ryhmiteltyä erillistä istuinta tai kaksoisistuinta ei katsota istuinriviksi.
            
         
               2.9
            
            
               ’Istuintyynyllä’ tarkoitetaan sitä istuimen osaa, joka on sijoitettu lähes vaakasuoraan ja suunniteltu istuvan matkustajan alustaksi.
            
         
               2.10
            
            
               ’Istuimen selkänojalla’ tarkoitetaan sitä istuimen osaa, joka on lähes pystysuora ja suunniteltu matkustajan selän, hartioiden ja mahdollisesti pään tueksi.
            
         
               2.11
            
            
               ’Säätöjärjestelmällä’ tarkoitetaan laitetta, jonka avulla istuin tai istuimen osa voidaan säätää käyttäjälle sopivaan asentoon.
            
         
               2.12
            
            
               ’Siirtojärjestelmällä’ tarkoitetaan laitetta, jonka avulla istuinta tai jotakin sen osaa voidaan portaattomasti siirtää sivu- tai pituussuunnassa, jotta matkustajien pääsy ajoneuvoon helpottuisi.
            
         
               2.13
            
            
               ’Lukitusjärjestelmällä’ tarkoitetaan laitetta, jonka avulla istuin ja sen osat lukitaan istuimen käyttöasentoon.
            
         
               2.14
            
            
               ’Kiinnityspisteellä’ tarkoitetaan ajoneuvon lattian tai korin osaa, johon istuin voidaan kiinnittää.
            
         
               2.15
            
            
               ’Kiinnityslaitteilla’ pultteja tai muita osia, joita käytetään istuimen kiinnittämiseen ajoneuvoon.
            
         
               2.16
            
            
               ’Vaunulla’ tarkoitetaan testauslaitteistoa, joka on tehty ja jota käytetään sellaisten liikenneonnettomuuksien dynaamiseen jäljittelyyn, joihin liittyy nokkakolari.
            
         
               2.17
            
            
               ’Lisäistuimella’ tarkoitetaan testattavan istuimen taakse vaunuun nukkea varten asennettua istuinta. Tämän istuimen on vastattava testattavan istuimen takana ajoneuvossa käytettävää istuinta.
            
         
               2.18
            
            
               ’Vertailutasolla’ tarkoitetaan nuken kantapäiden kosketuspisteiden kautta kulkevaa tasoa, jota käytetään H-pisteen ja todellisen ylävartalokulman määrittämiseen moottoriajoneuvojen istumapaikoissa liitteen 4 ohjeiden mukaisesti.
            
         
               2.19
            
            
               ’Vertailukorkeudella’ istuimen yläreunan korkeutta vertailutasosta.
            
         
               2.20
            
            
               ’Nukella’ tarkoitetaan Hybrid II:n tai III:n eritelmiä vastaavaa nukkea. (2)
               
            
         
               2.21
            
            
               ’Viitealueella’ tarkoitetaan kahden pituussuuntaisen, toisistaan 400 mm:n etäisyydellä ja H-pisteeseen nähden symmetrisesti sijaitsevan pystytason välissä olevaa tilaa, joka määritetään säännön nro 21 liitteessä 1 kuvatulla tavalla kiertämällä päätä edustavaa laitetta pystysuorasta vaakasuoraan asentoon. Laite on kohdistettava mainitussa säännön nro 21 liitteessä kuvatulla tavalla ja asetettava enimmäispituuteensa eli 840 mm:iin ja vähimmäispituuteensa eli 736 mm:iin mainitun tilan edelleen rajoittamiseksi.
            
         
               2.22
            
            
               ’Kolmipistevyöllä’ tarkoitetaan tässä säännössä myös vöitä, joissa on enemmän kuin kolme kiinnityspistettä.
            
         
               2.23
            
            
               ’Istuinten välisellä tilalla’ tarkoitetaan samansuuntaisten istuinten osalta vaakatasossa 620 mm:n korkeudella lattiasta mitattua etäisyyttä istuimen selkänojan etupinnan ja sen edellä olevan istuimen selänojan takapinnan välillä.
            
         3.   HYVÄKSYNNÄN HAKEMINEN
   
               3.1
            
            
               Istuimen valmistajan tai tämän valtuutetun edustajan on tehtävä istuinta koskeva hyväksyntähakemus.
            
         
               3.2
            
            
               Ajoneuvon valmistajan tai tämän valtuutetun edustajan on tehtävä ajoneuvoa koskeva hyväksyntähakemus.
            
         
               3.3
            
            
               Istuimen tai ajoneuvon hyväksyntää koskevaan hakemukseen on liitettävä jäljempänä mainitut asiakirjat kolmena kappaleena ja seuraavat tiedot:
               
                           3.3.1
                        
                        
                           Istuimen hyväksyntä:
                           
                                       3.3.1.1
                                    
                                    
                                       istuimen, sen kiinnityslaitteiden ja sen säätö-, siirto- ja lukitusjärjestelmien yksityiskohtainen kuvaus
                                    
                                 
                                       3.3.1.2
                                    
                                    
                                       tarkoituksenmukaisessa mittakaavassa olevat riittävän yksityiskohtaiset piirustukset istuimesta, sen kiinnityslaitteista ja sen säätö-, siirto- ja lukitusjärjestelmistä.
                                    
                                 
                     
                           3.3.2
                        
                        
                           Ajoneuvon hyväksyntä:
                           
                                       3.3.2.1
                                    
                                    
                                       yksityiskohtainen kuvaus kiinnityspisteinä käytetyistä ajoneuvon rakenneosista
                                    
                                 
                                       3.3.2.2
                                    
                                    
                                       tarkoituksenmukaisessa mittakaavassa olevat riittävän yksityiskohtaiset piirustukset kiinnityspisteinä käytetyistä ajoneuvon osista.
                                    
                                 
                     
         
               3.4
            
            
               Tyyppihyväksyntätesteistä vastaavalle tekniselle tutkimuslaitokselle on toimitettava
               
                           3.4.1
                        
                        
                           kaksi hyväksyttävää tyyppiä edustavaa istuinta, kun kyseessä on istuimen hyväksyntä,
                        
                     
                           3.4.2
                        
                        
                           osa ajoneuvorakennetta, kun kyseessä on ajoneuvon hyväksyntä.
                        
                     
         4.   HYVÄKSYNTÄ
   
               4.1
            
            
               Jos tämän säännön mukaisesti hyväksyttäväksi toimitettu istuin täyttää jäljempänä olevan 5 kohdan vaatimukset, kyseiselle istuintyypille on annettava tyyppihyväksyntä.
            
         
               4.2
            
            
               Jos tämän säännön mukaisesti hyväksyttäväksi toimitettu ajoneuvo vastaa jäljempänä olevan 6 ja 7 kohdan asiaankuuluvia vaatimuksia, on kyseiselle ajoneuvotyypille annettava tyyppihyväksyntä.
            
         
               4.3
            
            
               Kullekin hyväksytylle tyypille annetaan hyväksyntänumero. Hyväksyntänumeron kahdesta ensimmäisestä numerosta (tällä hetkellä 01, mikä vastaa muutossarjaa 01) käy ilmi muutossarja, joka sisältää ne sääntöön tehdyt tärkeät tekniset muutokset, jotka ovat hyväksynnän myöntämishetkellä viimeisimmät. Sama sopimuspuoli ei saa antaa samaa numeroa millekään muulle istuin- tai ajoneuvotyypille.
            
         
               4.4
            
            
               Tätä sääntöä soveltaville vuoden 1958 sopimuksen sopimuspuolille on ilmoitettava tähän sääntöön perustuvasta istuin- tai ajoneuvotyypin hyväksynnästä tai hyväksynnän laajentamisesta tai epäämisestä tämän säännön liitteessä 1 ja/tai2 esitetyn mallin mukaisella lomakkeella.
            
         
               4.5
            
            
               Kaikkiin tämän säännön nojalla hyväksytyn istuintyypin mukaisiin istuimiin ja kaikkiin tämän säännön nojalla hyväksytyn ajoneuvotyypin mukaisiin ajoneuvoihin on kiinnitettävä näkyvästi ja hyväksyntälomakkeessa määriteltyyn helppopääsyiseen paikkaan kansainvälinen hyväksyntämerkki, jonka osat ovat
               
                           4.5.1
                        
                        
                           E-kirjain ja hyväksynnän myöntäneen maan tunnusnumero ympyrän sisällä (3)
                           
                        
                     
                           4.5.2
                        
                        
                           tämän säännön numero, jota seuraa R-kirjain, viiva ja hyväksyntänumero 4.5.1 kohdassa tarkoitetun ympyrän oikealla puolella.
                        
                     
         
               4.6
            
            
               Tyyppihyväksyntämerkin on oltava selvästi luettavissa ja pysyvästi merkitty.
            
         
               4.7
            
            
               Tapauksen mukaan hyväksyntämerkki on sijoitettava istuimeen tai istuimiin taikka valmistajan kiinnittämään ajoneuvon tyyppikilpeen tai lähelle sitä.
            
         
               4.8
            
            
               Liitteessä 3 annetaan esimerkkejä hyväksyntämerkkien sijoittelusta.
            
         5.   ISTUIMIA KOSKEVAT VAATIMUKSET
   
               5.1
            
            
               Kuhunkin istuintyyppiin sovelletaan valmistajan pyynnön mukaisesti joko lisäyksen 1 (dynaaminen testi) tai lisäyksien 5 ja 6 (staattinen testi) testivaatimuksia.
            
         
               5.2
            
            
               Istuintyypille tehdyt testit on kirjattava liitteessä 1 annetun mallin mukaiseen istuintyypin hyväksyntää koskevaan ilmoituslomakkeeseen.
            
         
               5.3
            
            
               Jokaiseen toimitettuun säätö- ja siirtojärjestelmään on sisällyttävä automaattisesti toimiva lukitusjärjestelmä.
            
         
               5.4
            
            
               Säätö- ja lukitusjärjestelmien ei vaadita olevan täydessä käyttökunnossa testin jälkeen.
            
         6.   AJONEUVOTYYPIN ISTUINTEN KIINNITYSPISTEITÄ KOSKEVAT VAATIMUKSET
   
               6.1
            
            
               Ajoneuvon istuimien kiinnityspisteiden on kestettävä
               
                           6.1.1
                        
                        
                           joko lisäyksessä 2 esitetty testi
                        
                     
                           6.1.2
                        
                        
                           tai, jos istuin on asennettu testattavaan ajoneuvon rakenteen osaan, lisäyksessä 1 määrätyt testit. Istuimen ei tarvitse olla hyväksytty istuin sillä edellytyksellä, että se täyttää edellä mainitun lisäyksen 3.2.1 kohdan vaatimukset.
                        
                     
         
               6.2
            
            
               Kiinnityspisteen tai sitä ympäröivän alueen pysyvä muodonmuutos, rikkoutuminen mukaan lukien, on sallittava sillä edellytyksellä, että rakenne on kestänyt vaaditun voiman koko säädetyn ajan.
            
         
               6.3
            
            
               Jos ajoneuvossa on useampi kuin yksi kiinnityspistetyyppi, kukin muunnelma on testattava hyväksynnän saamiseksi ajoneuvolle.
            
         
               6.4
            
            
               Yhtä testiä voidaan käyttää samanaikaisesti istuimen ja ajoneuvon hyväksymiseksi.
            
         
               6.5
            
            
               M3-luokan ajoneuvoissa istuimien kiinnityspisteiden katsotaan olevan 6.1 ja 6.2 kohdan vaatimusten mukaiset, jos vastaavien istuma-asentojen turvavöiden kiinnityspisteet kiinnitetään suoraan asennettaviin istuimiin ja mainitut turvavöiden kiinnityspisteet ovat säännön nro 14 vaatimusten mukaiset, tarvittaessa 7.4 kohdassa säädetyin poikkeuksin.
            
         7.   AJONEUVOTYYPIN ISTUINTEN ASENNUSTA KOSKEVAT VAATIMUKSET
   
               7.1
            
            
               Kaikki asennetut eteenpäin suunnatut istuimet on hyväksyttävä tämän säännön 5 kohdan vaatimusten mukaisesti ja seuraavin edellytyksin:
               
                           7.1.1
                        
                        
                           istuimen vertailukorkeuden on oltava vähintään 1 m ja
                        
                     
                           7.1.2
                        
                        
                           välittömästi testattavan istuimen takana olevan istuimen H-pisteen on oltava alle 72 mm ylempänä kuin kyseisen istuimen H-piste tai, jos takana olevan istuimen H-piste on yli 72 mm korkeammalla, kyseinen istuin on testattava ja hyväksyttävä asennettavaksi sellaisessa asennossa.
                        
                     
         
               7.2
            
            
               Kun hyväksyntä tehdään lisäyksen 1 mukaisesti, sovelletaan testejä 1 ja 2, lukuun ottamatta seuraavia tapauksia:
               
                           7.2.1
                        
                        
                           Testiä 1 ei sovelleta, jos turvavyöttä oleva matkustaja ei voi iskeytyä istuimen takaosaan (eli välittömästi testattavan istuimen takana ei ole eteenpäin suunnattua istuinta).
                        
                     
                           7.2.2
                        
                        
                           Testiä 2 ei sovelleta,
                           
                                       7.2.2.1
                                    
                                    
                                       jos turvavyöttä oleva matkustaja ei voi iskeytyä istuimen takaosaan tai
                                    
                                 
                                       7.2.2.2
                                    
                                    
                                       jos takana olevaan istuimeen on asennettu kolmipistevyö, jonka kiinnityspisteet ovat täysin säännön nro 14 mukaisia (poikkeuksetta), tai
                                    
                                 
                                       7.2.2.3
                                    
                                    
                                       jos istuin täyttää tämän säännön lisäyksen 6 vaatimukset.
                                    
                                 
                     
         
               7.3
            
            
               Jos hyväksynnät myönnetään lisäysten 5 ja 6 mukaisesti, kaikkia testejä on sovellettava, lukuun ottamatta seuraavia tapauksia:
               
                           7.3.1
                        
                        
                           Lisäyksen 5 testiä ei sovelleta, jos turvavyöttä oleva matkustaja ei voi iskeytyä istuimen takaosaan (eli välittömästi testattavan istuimen takana ei ole eteenpäin suunnattua istuinta).
                        
                     
                           7.3.2
                        
                        
                           Lisäyksen 6 testiä ei sovelleta,
                           
                                       7.3.2.1
                                    
                                    
                                       jos turvavyöttä oleva matkustaja ei voi iskeytyä istuimen takaosaan tai
                                    
                                 
                                       7.3.2.2
                                    
                                    
                                       jos takana olevaan istuimeen on asennettu kolmipistevyö, jonka kiinnityspisteet ovat täysin säännön nro 14 mukaisia (poikkeuksetta).
                                    
                                 
                     
         8.   TUOTANNON VAATIMUSTENMUKAISUUS
   Tuotantomenetelmien on vastattava sopimuksen liitteessä 2 (E/ECE/324-E/ECE/TRANS/505/Rev.2) asetettuja vaatimuksia, jotka ovat seuraavat:
   
               8.1
            
            
               Tämän säännön mukaisesti hyväksyttävät istuimet ja/tai ajoneuvot on valmistettava siten, että ne vastaavat hyväksyttyä tyyppiä ja täyttävät edellä 5, 6 ja 7 kohdassa esitetyt vaatimukset.
            
         
               8.2
            
            
               Valmistusta on valvottava asianmukaisesti, jotta voidaan varmistaa 8.1 kohdassa tarkoitettujen vaatimusten täyttyminen. Tässä asianmukaisella valvonnalla tarkoitetaan tuotteen mittojen tarkistamista sekä sen tarkastamista, että käytössä on tuotteiden tehokkaan laaduntarkastuksen edellyttämiä menettelyjä.
            
         
               8.3
            
            
               Hyväksynnän myöntänyt toimivaltainen viranomainen voi milloin tahansa tarkastaa kussakin tuotantoyksikössä sovellettavat vaatimustenmukaisuuden valvontamenetelmät ja tehdä näytteille minkä tahansa tarpeelliseksi katsomansa testin hyväksyntää varten tehtyjen testien joukosta. Tällaiset tarkastukset tehdään yleensä kerran vuodessa.
            
         9.   SEURAAMUKSET VAATIMUSTENMUKAISUUDESTA POIKKEAVASTA TUOTANNOSTA
   
               9.1
            
            
               Istuintyypille ja/tai ajoneuvotyypille tämän säännön mukaisesti myönnetty hyväksyntä voidaan peruuttaa, jos edellä esitetyt vaatimukset eivät täyty.
            
         
               9.2
            
            
               Jos tätä sääntöä soveltava sopimuksen sopimuspuoli peruuttaa aiemmin myöntämänsä hyväksynnän, sen on viipymättä ilmoitettava siitä muille tätä sääntöä soveltaville sopimuksen sopimuspuolille tämän säännön liitteessä 1 ja/tai 2 esitetyn mallin mukaisella ilmoituslomakkeella.
            
         10.   ISTUINTYYPIN JA/TAI AJONEUVOTYYPIN MUUTOKSET JA HYVÄKSYNNÄN LAAJENTAMINEN
   
               10.1
            
            
               Kaikista istuin- ja/tai ajoneuvotyyppiin mahdollisesti tehtävistä muutoksista on ilmoitettava hallinnolliselle yksikölle, joka on hyväksynyt kyseisen istuin- ja/tai ajoneuvotyypin. Yksikkö voi sitten joko
               
                           10.1.1
                        
                        
                           katsoa, ettei tehdyillä muutoksilla todennäköisesti ole merkittäviä kielteisiä vaikutuksia ja että istuin ja/tai ajoneuvo joka tapauksessa täyttää edelleen vaatimukset, tai
                        
                     
                           10.1.2
                        
                        
                           vaatia uutta testausselostetta testien suorittamisesta vastaavalta tekniseltä tutkimuslaitokselta.
                        
                     
         
               10.2
            
            
               Hyväksynnän vahvistaminen tai sen epääminen annetaan tiedoksi edellä olevan kohdan 4.4 mukaisella menettelyllä tätä sääntöä soveltaville sopimuksen sopimuspuolille ja tässä yhteydessä täsmennetään kohteena olevat muutokset.
            
         
               10.3
            
            
               Hyväksynnän laajentamisen myöntäneen toimivaltaisen viranomaisen on annettava laajentamiselle sarjanumero ja ilmoitettava siitä muille tätä sääntöä soveltaville vuoden 1958 sopimuksen sopimuspuolille tämän säännön liitteessä 1 ja/tai 2 esitetyn mallin mukaisella ilmoituslomakkeella.
            
         11.   TUOTANNON LOPETTAMINEN
   Jos hyväksynnän haltija kokonaan lopettaa tämän säännön perusteella hyväksytyn ajoneuvotyypin valmistamisen, sen on ilmoitettava siitä hyväksynnän myöntäneelle viranomaiselle. Ilmoituksen saatuaan viranomaisen on ilmoitettava asiasta muille tätä sääntöä soveltaville vuoden 1958 sopimuksen osapuolille tämän säännön liitteessä 1 tai 2 esitetyn mallin mukaisella lomakkeella.
   12.   SIIRTYMÄSÄÄNNÖT
   
               12.1
            
            
               Muutossarjan 01 virallisesta voimaantulosta alkaen tätä sääntöä soveltavat sopimuspuolet eivät saa evätä tähän sääntöön, sellaisena kuin se on muutettuna muutossarjalla 01, perustuvia ECE-hyväksyntöjä.
            
         
               12.2
            
            
               Lokakuun 1. päivästä 1999 lähtien sellaisten luokan M2 ajoneuvojen osalta, joiden enimmäismassa on 3 500 kg, ja kuudennestakymmenennestä tämän säännön muutossarjan 01 voimaantulon jälkeen luokan M3 ajoneuvojen osalta tätä sääntöä soveltavat sopimuspuolet saavat myöntää ECE-hyväksynnän ainoastaan, jos tämän säännön, sellaisena kuin se on muutettuna muutossarjalla 01, vaatimukset täyttyvät.
            
         
               12.3
            
            
               Lokakuun 1. päivästä 2001 lähtien sellaisten luokan M2 ajoneuvojen osalta, joiden enimmäismassa on 3 500 kg, ja 1. päivästä lokakuuta 1999 luokan M3, ajoneuvojen osalta, tätä sääntöä soveltavat sopimuspuolet voivat kieltäytyä tunnustamasta hyväksyntöjä, joita ei ole myönnetty tämän säännön muutossarjan 01 mukaisesti.
            
         13.   HYVÄKSYNTÄTESTEISTÄ VASTAAVIEN TEKNISTEN TUTKIMUSLAITOSTEN SEKÄ HALLINNOLLISTEN YKSIKÖIDEN NIMET JA OSOITTEET
   Tätä sääntöä soveltavien vuoden 1958 sopimuksen sopimuspuolien on ilmoitettava Yhdistyneiden Kansakuntien sihteeristölle hyväksyntätestauksesta vastaavien teknisten tutkimuslaitosten ja niiden hallinnollisten yksiköiden nimet ja osoitteet, jotka myöntävät hyväksynnän ja joille on lähetettävä ilmoitukset muissa maissa annetusta hyväksynnästä taikka hyväksynnän laajentamisesta, epäämisestä tai peruuttamisesta.
   
      (1)  Ajoneuvojen rakennetta koskevan konsolidoidun päätöslauselman (R.E.3) liitteen 7 määritelmän mukaisesti (asiakirja TRANS/WP29/78/Rev.1/Amend.2, sellaisena kuin se on viimeksi muutettuna muutoksella Amendment 4).
   
      (2)  Hybrid II ja III vastaavat 50. persentiilin yhdysvaltalaisen miehen keskeisiä mittoja. Niiden teknisiä eritelmiä ja yksityiskohtaisia piirroksia sekä eritelmiä, jotka koskevat nuken säätämistä tätä testiä varten, säilytetään Yhdistyneiden Kansakuntien pääsihteeristössä, ja niihin voi tutustua pyynnöstä Euroopan talouskomissiossa, osoite Palais des Nations, Genève, Sveitsi.
   
      (3)  1 Saksa, 2 Ranska, 3 Italia, 4 Alankomaat, 5 Ruotsi, 6 Belgia, 7 Unkari, 8 Tšekki, 9 Espanja, 10 Serbia, 11 Yhdistynyt kuningaskunta, 12 Itävalta, 13 Luxemburg, 14 Sveitsi, 15 (antamatta), 16 Norja, 17 Suomi, 18 Tanska, 19 Romania, 20 Puola, 21 Portugali, 22 Venäjän federaatio, 23 Kreikka, 24 Irlanti, 25 Kroatia, 26 Slovenia, 27 Slovakia, 28 Valko-Venäjä, 29 Viro, 30 (antamatta), 31 Bosnia ja Hertsegovina, 32 Latvia, 33 (antamatta), 34 Bulgaria, 35 (antamatta), 36 Liettua, 37 Turkki, 38 (antamatta), 39 Azerbaidžan, 40 entinen Jugoslavian tasavalta Makedonia, 41 (antamatta), 42 Euroopan yhteisö (hyväksynnän myöntävät sen jäsenvaltiot omaa ECE-merkkiään käyttäen), 43 Japani, 44 (antamatta), 45 Australia, 46 Ukraina, 47 Etelä-Afrikka, 48 Uusi-Seelanti, 49 Kypros, 50 Malta, 51 Korean tasavalta, 52 Malesia, 53 Thaimaa, 54 ja 55 (antamatta), 56 Montenegro. Seuraavat numerot annetaan muille maille aikajärjestyksessä sitä mukaa kuin ne ratifioivat pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymistä sekä näiden vaatimusten mukaisesti annettujen hyväksymisien vastavuoroista tunnustamista koskevia ehtoja koskevan sopimuksen, ja Yhdistyneiden Kansakuntien pääsihteeri ilmoittaa näin annetut numerot sopimuksen sopimuspuolille.
   
      Lisäys 1
      
         Testausmenettelyt istuimia varten 5 kohdan mukaisesti ja/tai kiinnityspisteitä varten 6.1.2 kohdan mukaisesti
      
      1.   Vaatimukset
      1.1   Testeillä on määritettävä,
      
                  1.1.1
               
               
                  pitääkö matkustajan tai matkustajien edessä oleva istuin tai istuimet ja/tai turvavyön käyttö matkustajan tai matkustajat moitteettomasti paikallaan
                  
                              1.1.1.1
                           
                           
                              Tämä vaatimus on katsottava täytetyksi, jos nuken pään tai minkään vartalonosan liike eteenpäin ei ulotu 1,6 m:n päässä lisäistuimen R-pisteestä sijaitsevan poikittaisen pystytason yli.
                           
                        
            
                  1.1.2
               
               
                  syntyykö matkustajalle tai matkustajille vakavia vammoja
                  
                              1.1.2.1
                           
                           
                              Tämä vaatimus on katsottava täytetyksi, jos seuraavat lisäyksen 4 mukaisesti määritetyt mittanuken biomekaaniset hyväksyttävyysperusteet täyttyvät eli
                              
                                          1.1.2.1.1
                                       
                                       
                                          pään hyväksyttävyysperuste HAC on alle 500
                                       
                                    
                                          1.1.2.1.2
                                       
                                       
                                          rintakehän hyväksyttävyysperuste (ThAC) on alle 30 g, paitsi kokonaisuudessaan alle 3 ms:n pituisina aikoina (g = 9,81 m/s2)
                                       
                                    
                                          1.1.2.1.3
                                       
                                       
                                          reiden hyväksyttävyysperuste (FAC) on alle 10 kN, eikä 8 kN:n arvo ylity yli 20 ms:n ajaksi
                                       
                                    
                        
            
                  1.1.3
               
               
                  ovatko istuin ja istuimen kiinnitykset riittävän lujia
                  
                              1.1.3.1
                           
                           
                              Tämä vaatimus on katsottava täytetyksi, jos
                              
                                          1.1.3.1.1
                                       
                                       
                                          minkään istuimen, istuimen kiinnitysten tai lisävarusteiden osa ei irtoa kokonaan testin aikana,
                                       
                                    
                                          1.1.3.1.2
                                       
                                       
                                          istuin pysyy lujasti kiinni, vaikka yksi tai useampi kiinnityspiste irtoaisi osittain, ja kaikki lukitusjärjestelmät pysyvät lukittuina koko testin ajan,
                                       
                                    
                                          1.1.3.1.3
                                       
                                       
                                          testin jälkeen missään istuimen tai lisävarusteiden rakenteellisessa osassa ei ole mitään murtumaa eikä teräviä tai teräväkärkisiä reunoja tai kulmia, jotka voivat aiheuttaa ruumiillisia vammoja.
                                       
                                    
                        
            1.2   Kaikkien istuimen selkänojan tai sen lisävarusteiden osana olevien laitteiden on oltava sellaisia, että ne todennäköisesti eivät aiheuta matkustajalle mitään ruumiillista vammaa törmäyksen aikana. Tämä vaatimus on katsottava täytetyksi, jos kaikki osat, joihin halkaisijaltaan 165 mm:n kokoinen pallo voi saada kosketuksen, ovat kaarevuussäteeltään vähintään 5 mm.
      
                  1.2.1
               
               
                  Jos jokin edellä tarkoitettujen laitteiden ja lisävarusteiden osa on tehty materiaalista, jonka shorekovuus on alle 50 A, ja siinä on jäykkä tausta, edellä 1.2 kohdassa vahvistettuja vaatimuksia on sovellettava ainoastaan jäykkään taustaan.
               
            
                  1.2.2
               
               
                  Istuimen selkänojan osiin, kuten istuimen ja lisävarusteiden säätövälineisiin, ei sovelleta mitään 1.2 kohdan vaatimusta, jos ne lepoasennossa sijaitsevat vertailutasoa 400 mm ylempänä olevan vaakatason alapuolella, vaikka matkustaja voisikin joutua kosketukseen niiden kanssa.
               
            2.   Testattavan istuimen valmistelu
      2.1   Testattava istuin on asennettava
      
                  2.1.1
               
               
                  joko ajoneuvon koria edustavaan testausalustaan
               
            
                  2.1.2
               
               
                  tai jäykkään testausalustaan.
               
            2.2   Testattavaa istuinta tai istuimia varten tarkoitetun testausalustan kiinnityspisteen on oltava sama tai ominaisuuksiltaan sama kuin siinä ajoneuvossa tai niissä ajoneuvoissa käytettävä kiinnityspiste, jossa tai joissa istuin on tarkoitettu käytettäväksi.
      2.3   Testattavan istuimen on oltava varustettu kaikilla pehmusteillaan ja lisävarusteillaan. Jos istuimeen on asennettu pöytä, sen on oltava säilytysasennossa.
      2.4   Jos istuinta voidaan säätää sivusuunnassa, sen on oltava uloimmassa asennossa.
      2.5   Jos istuimen selkänojaa voidaan säätää, se on säädettävä niin, että moottoriajoneuvojen istumapaikkojen H-pisteen ja todellisen ylävartalokulman määrittämiseen käytetyn nuken ylävartalokulma on mahdollisimman lähellä valmistajan normaalikäyttöön suosittelemaa kulmaa tai, ellei valmistaja ole antanut mitään erityistä suositusta, mahdollisimman lähellä 25°:ta taaksepäin pystysuorasta.
      2.6   Jos istuimen selkänoja on varustettu pääntuella, jonka korkeutta voidaan säätää, sen on oltava alimmassa asennossaan.
      2.7   Hyväksyttyä tyyppiä olevat, säännön nro 16 mukaiset ja säännön nro 14 mukaisesti asennettuihin kiinnityspisteisiin kiinnitetyt istuinvyöt (tarvittaessa mainitun säännön 7.4 kohdassa vahvistettu poikkeus mukaan luettuna) on asennettava sekä lisäistuimeen että testattavaan istuimeen.
      3.   Dynaamiset testit
      3.1   Testi 1
      Testausalusta on asennettava vaunuun.
      3.2   Lisäistuin
      Lisäistuin voi olla samaa tyyppiä kuin testattava istuin, ja se on sijoitettava testattavan istuimen kanssa yhdensuuntaisesti ja välittömästi testattavan istuimen taakse. Istuinten on oltava samalla korkeudella, samoin säädettyjä ja niiden välin on oltava 750 mm.
      
                  3.2.1
               
               
                  Jos käytetään erityyppistä lisäistuinta, siitä on mainittava tämän säännön liitteessä 1 olevan mallin mukaisessa istuintyypin hyväksyntää koskevassa ilmoituslomakkeessa.
               
            3.3   Testinukke
      
                  3.3.1
               
               
                  Nukke on sijoitettava lisäistuimelle niin, että sen liikkeitä ei rajoiteta ja että sen symmetriataso vastaa kyseisen istumapaikan symmetriatasoa.
               
            
                  3.3.2
               
               
                  Nuken käsien on oltava sen reisillä ja kyynärpäiden kosketettava istuimen selkänojaa. Jalkojen on oltava ojennetuimmassa asennossaan ja, mikäli mahdollista, yhdensuuntaisesti. Kantapäiden on koskettava lattiaan.
               
            
                  3.3.3
               
               
                  Kukin vaadittu nukke on asetettava istuimelle seuraavan menettelyn mukaisesti:
                  
                              3.3.3.1
                           
                           
                              Nukke on sijoitettava istuimelle mahdollisimman lähelle haluttua asentoa.
                           
                        
                              3.3.3.2
                           
                           
                              Nuken ylävartalon etupuolta vasten on asetettava mahdollisimman alas litteä, kova pinta, jonka ala on 76 mm × 76 mm.
                           
                        
                              3.3.3.3
                           
                           
                              Litteää pintaa on painettava vaakasuorassa nuken ylävartaloa vasten voimakkuudeltaan 25–35 daN olevalla kuormituksella.
                              
                                          3.3.3.3.1
                                       
                                       
                                          Ylävartalo on vedettävä hartioista eteenpäin pystyasentoon ja laskettava sitten takaisin istuimen selkänojaa vasten. Tämä toiminto on suoritettava kahdesti.
                                       
                                    
                                          3.3.3.3.2
                                       
                                       
                                          Ylävartaloa liikuttamatta pää on asetettava sellaiseen asentoon, että pään sisällä olevia mittauslaitteita kannattava alusta on vaakasuorassa ja että pään keskisagittaalitaso ja ajoneuvon keskitaso ovat keskenään yhdensuuntaiset.
                                       
                                    
                        
                              3.3.3.4
                           
                           
                              Litteä pinta on varovasti poistettava.
                           
                        
                              3.3.3.5
                           
                           
                              Nukkea on siirrettävä eteenpäin istuimella ja edellä esitetty asettamismenettely toistettava.
                           
                        
                              3.3.3.6
                           
                           
                              Alaraajojen asentoa on tarvittaessa korjattava.
                           
                        
                              3.3.3.7
                           
                           
                              Asennetut mittauslaitteet eivät saa millään tavalla vaikuttaa nuken liikkeeseen törmäyksen aikana.
                           
                        
                              3.3.3.8
                           
                           
                              Mittauslaitejärjestelmän lämpötila on vakautettava ennen testiä, ja se on pidettävä mahdollisimman pitkälle 19:n ja 26 °C:n välillä.
                           
                        
            3.4   Törmäyksen jäljittely
      
                  3.4.1
               
               
                  Törmäystä jäljittelevän testivaunun nopeuden kokonaismuutoksen on oltava 30–32 km/h.
               
            
                  3.4.2
               
               
                  Testivaunun hidastuvuuden – tai hakijan valinnan mukaan sen kiihtyvyyden – on törmäyksen jäljittelyn aikana oltava jäljempänä kuvassa 1 esitettyjen ehtojen mukainen. Lukuun ottamatta jaksoja, joiden kokonaiskesto on alle 3 ms, vaunun hidastuvuutta tai kiihtyvyyttä ajan funktiona kuvaavan käyrän on pysyttävä kuvassa 1 esitettyjen rajakäyrien välillä.
               
            
                  3.4.3
               
               
                  Lisäksi keskimääräisen hidastuvuuden tai kiihtyvyyden on pysyttävä 6,5 ja 8,5 g:n välillä.
               
            3.5   Testi 2
      
                  3.5.1
               
               
                  Testi 1 on toistettava siten, että lisäistuimella istuu nukke. Nuken liikkeitä on rajoitettava turvavyöllä, joka on kiinnitetty ja säädetty valmistajan ohjeiden mukaisesti. Testissä 2 käytettyjen turvavyön kiinnityspisteiden lukumäärä on kirjattava istuimen tyyppihyväksyntää koskevaan ja tämän säännön liitteessä 1 olevan mallin mukaiseen ilmoituslomakkeeseen.
               
            
                  3.5.2
               
               
                  Lisäistuimen on oltava joko samaa tyyppiä kuin testattava istuin tai eri tyyppiä, jonka yksityiskohtaiset tiedot on kirjattava istuimen tyyppihyväksyntää koskevaan ja tämän säännön liitteessä 1 olevan mallin mukaiseen ilmoituslomakkeeseen.
               
            
                  3.5.3
               
               
                  Jos testi 2 tehdään siten, että nuken liikkeitä rajoittaa kolmipistevyö eikä loukkaantumisperusteita ylitetä, lisäistuimen on katsottava täyttäneen säännössä nro 14 tätä asennusta varten määritellyt, staattisiin testikuormituksiin ja ylemmän kiinnityspisteen liikkumiseen testin aikana liittyvät vaatimukset.
               
            
         Kuva 1
      
      
         
   
   
      Lisäys 2
      
         Testausmenettelyt ajoneuvon kiinnityspisteitä varten 6.1.1 kohdan mukaisesti
      
      1.   Testauslaitteet
      
                  1.1
               
               
                  Ajoneuvossa käytettäväksi tarkoitettua istuinta riittävässä määrin edustava kiinteä rakenne kiinnitetään valmistajan toimittamin kiinnitysvälinein (pultein, ruuvein jne.) testattavaksi annetun rakenteen osiin.
               
            
                  1.2
               
               
                  Jos samaan kiinnityspisteeseen voidaan asentaa useita istuintyyppejä, jotka eroavat toisistaan niiden etu- ja takajalkojen välisen etäisyyden osalta, testi on suoritettava lyhimmällä jalkojen välisellä etäisyydellä. Tämä etäisyys on kuvailtava tyyppihyväksyntätodistuksessa.
               
            2.   Testimenettely
      
                  2.1
               
               
                  Kohdistetaan voima F
               
            
                  2.1.1
               
               
                  750 mm:n korkeudella vertailutasosta ja pystysuoralla linjalla, joka kulkee sellaisen pinnan geometrisen keskipisteen kautta, jonka rajaa monikulmio, jonka kärkinä ovat eri kiinnityspisteet tai tarvittaessa istuimen uloimmat kiinnityspisteet, 1.1 kohdassa määritellyn kiinteän rakenteen avulla
               
            
                  2.1.2
               
               
                  vaakasuunnassa ja ajoneuvon etuosaa kohti
               
            
                  2.1.3
               
               
                  mahdollisimman lyhyellä viiveellä ja vähintään 0,2 sekunnin ajan.
               
            
                  2.2
               
               
                  Voima F on määritettävä joko
               
            
                  2.2.1
               
               
                  seuraavan kaavan mukaisesti: F = (5 000 ± 50) × i
                  jossa
                  F ilmoitetaan N-määräisenä ja i edustaa sen istuimen istumapaikkojen määrää, jota varten testattavat kiinnityspisteet on määrä hyväksyä tai, jos valmistaja sitä pyytää,
               
            
                  2.2.2
               
               
                  tämän säännön lisäyksessä 1 esitettyjen dynaamisten testien aikana mitattujen edustavien kuormitusten mukaisesti.
               
            
   
      Lisäys 3
      
         SUORITETTAVAT MITTAUKSET
      
      1.   Kaikki tarvittavat mittaukset on tehtävä mittausjärjestelmillä, jotka vastaavat ISO:n kansainvälisen standardin 6487:1987, ”Measurement techniques in impact tests: Instrumentation”, vaatimuksia.
      2.   Dynaaminen testi
      2.1   Vaunulla tehtävät mittaukset
      Vaunun hidastuvuus- tai kiihtyvyysominaisuudet on mitattava vaunun jäykästä rungosta mitattujen kiihtyvyyksien tai hidastuvuuksien perusteella mittausjärjestelmillä, joiden CFC on 60.
      2.2   Nukeilla tehtävät mittaukset
      Mittauslaitteiden lukemat on tallennettava riippumattomien tietokanavien kautta, joiden CFC on seuraava:
      
                  2.2.1
               
               
                  Mittaukset nuken päästä
                  Painopisteen (γr) (1) suhteen syntyvä kolmiaksiaalinen kiihtyvyys on mitattava CFC:llä 600.
               
            
                  2.2.2
               
               
                  Mittaukset nuken rintakehästä
                  Painopisteeseen syntyvä kiihtyvyys on mitattava CFC:llä 180.
               
            
                  2.2.3
               
               
                  Mittaukset nuken reidestä
                  Akselin suuntainen kokoonpuristumisvoima on mitattava CFC:llä 600.
               
            
         (1)  Ilmaistuna g:nä (= 9,81 m/s2), jonka skalaarinen arvo lasketaan seuraavan kaavan mukaisesti:
      
         
      Jossa
      
                  γl
                  
               
               
                  =
               
               
                  hetkellisen pitkittäiskiihtyvyyden arvo,
               
            
                  γv
                  
               
               
                  =
               
               
                  hetkellisen pystysuoran kiihtyvyyden arvo,
               
            
                  γt
                  
               
               
                  =
               
               
                  hetkellisen poikittaiskiihtyvyyden arvo.
               
            
   
      Lisäys 4
      
         HYVÄKSYTTÄVYYSPERUSTEIDEN MÄÄRITTÄMINEN
      
      1.   Pään hyväksyttävyysperuste (HAC)
      
                  1.1
               
               
                  Tämä hyväksyttävyysperuste (HAC) lasketaan lisäyksessä 3 olevan 2.2.1 kohdan mukaisesti mitatun, tuloksena olevan kolmiaksiaalisen kiihtyvyyden perusteella seuraavalla lausekkeella:
                  
                     
                  jossa t1 ja t2 ovat mitä tahansa ajan arvoja testin ajalta, HAC on enimmäisarvo välillä t1, t2. Arvot t1 ja t2 ilmaistaan sekunteina.
               
            2.   Rintakehän hyväksyttävyysperuste (ThAC)
      
                  2.1
               
               
                  Tämän perusteen määrittämiseen käytetään tuloksena olevan kiihtyvyyden absoluuttista arvoa, joka ilmaistaan g:nä ja mitataan lisäyksessä 3 olevan 2.2.2 kohdan mukaisesti, sekä kiihtyvyysajanjaksoa, joka ilmaistaan millisekunteina.
               
            3.   Reiden hyväksyttävyysperuste (FAC)
      Tämän perusteen määrittämiseen käytetään kN:ina ilmaistua kokoonpuristumiskuormitusta, joka välittyy aksiaalisesti nuken kumpaankin reiteen ja joka mitataan lisäyksessä 3 olevan 2.2.3 kohdan mukaisesti, sekä kokoonpuristumiskuormituksen kestoa, joka ilmaistaan millisekunteina.
   
   
      Lisäys 5
      
         STAATTISEN TESTIN VAATIMUKSET JA MENETTELY
      
      1.   Vaatimukset
      1.1   Tämän lisäyksen mukaisesti testattavien istuimien osalta vaaditaan määritettäväksi,
      
                  1.1.1
               
               
                  pitävätkö matkustajien edessä olevat istuimet matkustajat moitteettomasti paikallaan,
               
            
                  1.1.2
               
               
                  syntyykö matkustajille vakavia vammoja ja
               
            
                  1.1.3
               
               
                  ovatko istuin ja istuimen kiinnitykset riittävän lujia.
               
            1.2   Edellä olevan 1.1.1 kohdan vaatimukset on katsottava täytetyiksi, jos kunkin 2.2.1 kohdassa määrätyn voiman kohdistamisen keskipisteen enimmäispoikkeama, vaakatasossa ja kyseisen istumapaikan pituussuuntaisessa keskitasossa mitattuna, ei ylitä 400 mm:ä.
      1.3   Edellä olevan 1.1.2 kohdan vaatimukset on katsottava täytetyiksi, jos seuraavat ominaisuudet toteutuvat:
      
                  1.3.1
               
               
                  Minkään 2.2.1 kohdassa määrätyn voiman kohdistamisen keskipisteen enimmäispoikkeama, 1.2 kohdassa kuvatulla tavalla mitattuna, ei alita 100 mm:ä.
               
            
                  1.3.2
               
               
                  Minkään 2.2.1 kohdassa määrätyn voiman kohdistamisen keskipisteen enimmäispoikkeama, 1.2 kohdassa kuvatulla tavalla mitattuna, ei alita 50 mm:ä.
               
            
                  1.3.3
               
               
                  Kaikkien istuimen selkänojan tai sen lisävarusteiden osana olevien laitteiden on oltava sellaisia, että ne eivät todennäköisesti voi aiheuttaa matkustajalle mitään ruumiillista vammaa törmäyksen aikana. Tämä vaatimus on katsottava täytetyksi, jos kaikki osat, joihin halkaisijaltaan 165 mm:n kokoinen pallo voi saada kosketuksen, ovat kaarevuussäteeltään vähintään 5 mm.
               
            
                  1.3.4
               
               
                  Jos jokin edellä tarkoitettujen laitteiden ja lisävarusteiden osa on tehty materiaalista, jonka shorekovuus on alle 50, ja siinä on jäykkä tausta, 1.3.3 kohdassa vahvistettuja vaatimuksia on sovellettava ainoastaan jäykkään taustaan.
               
            
                  1.3.5
               
               
                  Istuimen selkänojan osiin, kuten istuimen ja lisävarusteiden säätövälineisiin, ei saa soveltaa mitään 1.3.3 kohdan vaatimusta, jos ne lepoasennossa sijaitsevat vertailutasoa 400 mm ylempänä olevan vaakatason alapuolella, vaikka matkustaja voisikin joutua kosketukseen niiden kanssa.
               
            1.4   Edellä olevan 1.1.3 kohdan vaatimukset on katsottava täytetyiksi, jos
      
                  1.4.1
               
               
                  mikään istuimen, istuimen kiinnitysten tai lisävarusteiden osa ei kokonaan irtoa testin aikana,
               
            
                  1.4.2
               
               
                  istuin pysyy lujasti kiinni, vaikka yksi tai useampi kiinnityspiste irtoaisi osittain, ja kaikki lukitusjärjestelmät pysyvät lukittuina koko testin ajan,
               
            
                  1.4.3
               
               
                  testin jälkeen istuimen tai lisävarusteiden rakenteellisissa osissa ei ole murtumaa tai teräviä tai teräväkärkisiä reunoja tai kulmia, jotka voivat aiheuttaa ruumiillisia vammoja.
               
            2.   Staattiset testit
      2.1   Testauslaitteet
      
                  2.1.1
               
               
                  Nämä laitteet koostuvat lieriömäisistä pinnoista, joiden kaarevuussäde on 82 ± 3 mm ja joiden leveys
                  
                              2.1.1.1
                           
                           
                              vastaa vähintään testattavan istuimen kunkin istumapaikan selkänojan leveyttä ylemmän kappaleen osalta,
                           
                        
                              2.1.1.2
                           
                           
                              vastaa 320 – 0/+ 10 mm:ä alemman kappaleen osalta, kuten tämän lisäyksen kuvassa 1 esitetään.
                           
                        
            
                  2.1.2
               
               
                  Istuimen osia vasten olevan pinnan on oltava materiaalia, jonka shorekovuus on vähintään 80 A.
               
            
                  2.1.3
               
               
                  Kussakin lieriömäisessä pinnassa on oltava vähintään yksi voima-anturi, joka kykenee mittaamaan 2.2.1.1 kohdassa määritetyssä suunnassa kohdistetut voimat.
               
            2.2   Testimenettely
      
                  2.2.1
               
               Testivoima, jonka suuruus on 
                      N on kohdistettava 2.1 kohdan mukaisella välineellä kutakin istuimen istumapaikkaa vastaavaan istuimen takaosaan.
                              2.2.1.1
                           
                           
                              Voiman kohdistamissuunnan on oltava kyseisen istumapaikan pystysuorassa keskitasossa. Sen on oltava vaakasuunnassa ja istuimen takaa eteenpäin.
                           
                        
                              2.2.1.2
                           
                           
                              Tämän suunnan on oltava korkeudella H1, jonka on oltava 0,70 –0,80 m vertailutason yläpuolella. Valmistajan on määritettävä täsmällinen korkeus.
                           
                        
            
                  2.2.2
               
               Testivoima, jonka suuruus on 
                      N, on kohdistettava kutakin istuimen istumapaikkaa vastaavaan istuimen takaosaan samassa pystytasossa ja samassa suunnassa korkeudella H2, jonka on oltava 0,45–0,55 m vertailutason yläpuolella, 2.1 kohdan mukaisella välineellä. Valmistajan on määritettävä täsmällinen korkeus.
            
                  2.2.3
               
               
                  Testauskappaleet on pidettävä mahdollisimman pitkälle kosketuksissa istuimen takaosaan edellä 2.2.1 ja 2.2.2 kohdassa määriteltyjen voimien kohdistamisen aikana. Niiden on voitava kääntyä vaakatasossa.
               
            
                  2.2.4
               
               
                  Jos istuin koostuu useammasta kuin yhdestä istumapaikasta, kutakin istumapaikkaa vastaavat voimat on kohdistettava samanaikaisesti ja ylempiä ja alempia kappaleita on oltava yhtä monta kuin istumapaikkoja.
               
            
                  2.2.5
               
               
                  Kunkin istumapaikan ja kunkin muodon alkuasento on määritettävä saattamalla testausvälineet kosketuksiin istuimen kanssa vähintään 20 N:a vastaavalla voimalla.
               
            
                  2.2.6
               
               
                  Edellä 2.2.1 ja 2.2.2 kohdassa tarkoitetut voimat on kohdistettava mahdollisimman nopeasti, ja niitä on pidettävä yllä yhdessä määrätyn arvoisina muodonmuutoksesta riippumatta vähintään 0,2 sekunnin ajan.
               
            
                  2.2.7
               
               
                  Jos testi on suoritettu niin, että yksi tai useampi voima, mutta ei kaikki voimat, on ollut 2.2.1 ja 2.2.2 kohdassa määrättyjä voimia suurempi ja jos istuin on vaatimusten mukainen, testi on katsottava läpäistyksi.
               
            
         Kuva 1
      
      
         Stattisen testin laitteet
      
      
         
   
   
      Lisäys 6
      
         Istuimien selkänojan takaosan energianvaimennusominaisuudet
      
      
                  1.
               
               
                  Tämän säännön 2.21 kohdassa määritellyllä viitealueella sijaitsevat istuimien selkänojien takaosan osat on valmistajan pyynnöstä todennettava säännön nro 21 liitteessä 4 vahvistettujen energianvaimennusvaatimusten mukaisesti. Tätä varten kaikki asennetut varusteet on testattava kaikissa käyttöasennoissa lukuun ottamatta pöytiä, jotka testataan säilytysasennossa.
               
            
                  2.
               
               
                  Tähän testiin on viitattava istuimen tyyppihyväksyntää koskevassa, tämän säännön liitteessä 1 olevan mallin mukaisessa ilmoituslomakkeessa. Piirustus, jossa näkyy energianvaimennustestillä todennettu istuimen selkänojan alue, on liitettävä mukaan.
               
            
   
      LIITE 1
      
         ILMOITUS
      
      (enimmäiskoko: A4 (210 × 297 mm))
      
         
      
         
   
   
      LIITE 2
      
         ILMOITUS
      
      (enimmäiskoko: A4 (210 × 297 mm))
      
         
   
   
      LIITE 3
      
         HYVÄKSYNTÄMERKKIEN ASETTELU
      
      1.   Istuimen hyväksyntämerkin asettelu
      
         
      2.   Ajoneuvotyypin hyväksyntämerkin asettelu
      
         
   
   
      LIITE 4
      
         Menettely moottoriajoneuvojen istumapaikan h-pisteen ja todellisen ylävartalokulman määrittämiseksi
      
      1.   TARKOITUS
      Tässä liitteessä esitettyä menettelyä käytetään moottoriajoneuvon yhden tai useamman istumapaikan H-pisteen sijainnin ja ylävartalon todellisen kulman määrittelemiseksi sekä mitattujen tietojen ja ajoneuvon valmistajan antamien, suunnittelussa käytettyjen eritelmien välisen suhteen tarkistamiseksi. (1)
      
      2.   MÄÄRITELMÄT
      Tässä liitteessä tarkoitetaan
      
                  2.1
               
               
                  ’vertailutiedoilla’ yhtä tai useampaa istumapaikan seuraavista ominaisuuksista:
                  
                              2.1.1
                           
                           
                              H-pistettä ja R-pistettä sekä niiden välistä suhdetta
                           
                        
                              2.1.2
                           
                           
                              todellista ja suunniteltua ylävartalokulmaa sekä niiden välistä suhdetta
                           
                        
            
                  2.2
               
               
                  ’kolmiulotteisella H-pisteen määrityslaitteella’ (tai ’3-DH-laitteella’) laitetta, jolla määritetään H-pisteet ja todelliset ylävartalokulmat. Tämä laite kuvaillaan tämän liitteen lisäyksessä 1.
               
            
                  2.3
               
               
                  ’H-pisteellä’ ajoneuvon istuimelle 4 kohdan mukaisesti asennetun 3-DH-laitteen ylävartalon ja reiden välistä rotaatiopistettä. H-piste sijaitsee laitteen keskilinjan keskellä, 3-DH-laitteen kummallakin sivulla olevien H-pisteen linjan kohdistuspisteiden välissä. H-piste vastaa teoreettisesti R-pistettä (toleranssit, ks. 3.2.2 kohta). Kun H-piste on määritetty kohdassa 4 esitetyllä menettelyllä, sen katsotaan olevan kiinteässä suhteessa istuinrakenteeseen ja liikkuvan istuimen mukana sitä säädettäessä.
               
            
                  2.4
               
               
                  ’R-pisteellä’ eli ’istuimen vertailupisteellä’ valmistajan kullekin istuimelle määrittelemää kolmiulotteisen vertailujärjestelmän mukaan määritettävää suunnittelupistettä
               
            
                  2.5
               
               
                  ’ylävartalolinjalla’ 3-DH-laitteen koetintangon keskilinjaa koetintangon ollessa takimmaisessa asennossa
               
            
                  2.6
               
               
                  ’todellisella ylävartalokulmalla’ H-pisteen kautta kulkevan pystysuoran linjan ja ylävartalon linjan välistä kulmaa, joka on mitattu 3-DH-laitteen selkäkulman osoittavalla asteikolla. Todellinen ylävartalokulma vastaa teoriassa suunniteltua ylävartalokulmaa (toleranssit määritellään jäljempänä 3.2.2. kohdassa);
               
            
                  2.7
               
               
                  ’suunnitellulla ylävaratalokulmalla’ R-pisteen kautta kulkevan pystysuoran linjan ja ylävartalon linjan välistä mitattua kulmaa, joka vastaa ajoneuvon valmistajan määrittelemää istuimen selkänojan suunniteltua asentoa
               
            
                  2.8
               
               
                  ’matkustajan keskitasolla’ (C/LO) tarkoitetaan kolmiulotteisen H-pisteen määrityslaitteen keskitasoa suunniteltuihin istuma-asentoihin asetettuna. Sitä edustaa H-pisteen koordinaatti y-akselilla. Erillisten istuinten mediaanitaso on sama kuin matkustajan keskitaso. Muiden istuinten osalta matkustajan keskitason määrittelee valmistaja.
               
            
                  2.9
               
               
                  ’kolmiulotteisella vertailujärjestelmällä’ tämän liitteen lisäyksessä 2 kuvattua järjestelmää
               
            
                  2.10
               
               
                  ’vertailumerkeillä’ ajoneuvon korissa olevia, valmistajan määrittelemiä fyysisiä pisteitä (aukkoja, pintoja, merkkejä tai lovia)
               
            
                  2.11
               
               
                  ’ajoneuvon mittausasennolla’ vertailumerkkien kolmiulotteisen vertailujärjestelmän koordinaattien määrittämää ajoneuvon asentoa.
               
            3.   VAATIMUKSET
      3.1   Tietojen esitystapa
      Kustakin sellaisesta istumapaikasta, jonka osalta vaaditaan vertailutiedot tämän säännön vaatimusten noudattamisen osoittamiseksi, on esitettävä kaikki seuraavassa annetut tai niistä asianmukaisesti valitut tiedot tämän liitteen lisäyksessä 3 ilmoitetussa muodossa:
      
                  3.1.1
               
               
                  R-pisteen koordinaatit kolmiulotteisessa vertailujärjestelmässä
               
            
                  3.1.2
               
               
                  suunniteltu ylävartalokulma
               
            
                  3.1.3
               
               
                  kaikki tiedot, jotka ovat tarpeen istuimen säätämiseksi (jos istuinta voidaan säätää) kohdassa 4.3 vahvistettuun mittausasentoon.
               
            3.2   Mittaustulosten ja suunnittelueritelmien suhde
      3.2.1   H-pisteen koordinaatteja verrataan R-pisteen koordinaatteihin ja jäljempänä 4 kohdassa vahvistettua menettelyä käyttäen saatua todellisen ylävartalokulman arvoa verrataan ajoneuvon valmistajan ilmoittamaan suunnitellun ylävartalokulman arvoon.
      3.2.2   R-pisteen ja H-pisteen koordinaattien keskinäistä sijaintia sekä suunnitellun ja todellisen ylävartalokulman välistä suhdetta on pidettävä hyväksyttävinä kyseisessä istuinpaikassa, jos koordinaattiensa avulla määritelty H-piste sijaitsee sellaisen neliön sisällä, jonka vaaka- ja pystysuorien sivujen pituus on 50 mm ja jonka lävistäjät leikkaavat R-pisteessä, ja jos todellinen ylävartalokulma poikkeaa enintään 5 ° suunnitellusta ylävartalokulmasta.
      3.2.3   Jos nämä ehdot täyttyvät, R-pistettä ja suunniteltua ylävartalokulmaa käytetään tämän säännön vaatimusten noudattamisen osoittamiseen.
      3.2.4   Jos H-piste tai ylävartalon todellinen kulma ei vastaa kohdan 3.2.2 vaatimuksia, H-piste ja todellinen ylävartalokulma on määritettävä vielä kahdesti (kaikkiaan kolmesti). Jos kahden määrityksen tulokset kolmesta täyttävät vaatimukset, sovelletaan edellä olevaa 3.2.3 kohtaa.
      3.2.5   Jolleivät kolmesta kohdassa 3.2.4 määrätystä toimenpiteestä vähintään kahden tulokset vastaa kohdan 3.2.2 vaatimuksia tai jollei tarkistusta voida suorittaa siksi, ettei ajoneuvon valmistaja ole antanut R-pisteen sijaintia tai suunniteltua ylävartalokulmaa koskevia tietoja, vertailupisteenä on käytettävä kolmen mitatun kohdan keskipistettä tai kolmen mittauskulman keskiarvoa kaikissa niissä tapauksissa, jolloin tässä säännössä tarkoitetaan R-pistettä tai suunniteltua ylävartalokulmaa.
      4.   MENETTELY H-PISTEEN JA TODELLISEN YLÄVARTALOKULMAN MÄÄRITTÄMISEKSI
      4.1   Ajoneuvo on valmistajan harkinnan mukaan ilmastoitava lämpötilaan 20 ± 10 °C sen varmistamiseksi, että istuinmateriaali saavuttaa huoneenlämmön. Jos tarkastettavaa istuinta ei ole koskaan käytetty, istuimelle on sijoitettava 70–80 kg painoinen ihminen tai laite kaksi kertaa yhden minuutin ajaksi istuintyynyn ja selkänojan notkistamiseksi. Valmistajan pyynnöstä kaikki istuinasennelmat pidetään kuormittamattomina vähintään 30 minuuttia ennen 3-DH-laitteen asentamista.
      4.2   Ajoneuvon on oltava 2.11 kohdassa määritellyssä mittausasennossa.
      4.3   Jos istuinta voidaan säätää, se on ensin säädettävä takimmaiseen ajoneuvon valmistajan sille määrittämään tavanomaiseen ajo- tai käyttöasentoon ottaen huomioon ainoastaan istuimen pituussuunnassa tapahtuva säätö mutta ei istuimen säätöä muihin kuin tavanomaisiin ajo- tai käyttöasentoihin. Jos istuimella on muita säätötapoja (korkeussäätö, kulmasäätö, istuimen selkänojan säätö, jne.), ne asetetaan tämän jälkeen ajoneuvon valmistajan niille määrittelemään asentoon. Jousitettujen istuinten korkeussäätö on asetettava tarkasti valmistajan määrittelemää tavanomaista ajoasentoa vastaavaan asentoon.
      4.4   Se istumapaikan alue, jota 3-DH-laite koskettaa, on peitettävä riittävän suurella ja soveltuvaa kudosta olevalla sileällä puuvillakankaalla, jossa on 18,9 lankaa/cm2 ja jonka paino on 0,228 kg/m2, tai muulla kudotulla tai kuitukankaalla, jolla on vastaavat ominaisuudet.
      Jos istuin testataan ajoneuvon ulkopuolella, sen alustalla on oltava samat perusominaisuudet (2) kuin sen ajoneuvon lattialla, jossa istuin on tarkoitettu käytettäväksi.
      4.5   3-DH-laitteen kaukaloasennelma on sijoitettava siten, että 3-DH-laitteen keskitaso vastaa matkustajan keskitasoa. Valmistajan pyynnöstä 3-DH-laitetta voidaan siirtää sisemmäksi matkustajan keskitasoon nähden, jos kone sijaitsee niin paljon ulompana, että istuimen reuna estää laitteen asettamisen vaakatasoon.
      4.6   Jalkaterä- ja sääriosat kiinnitetään kaukaloasennelman istuinosaan joko erikseen tai käyttämällä T-tankoa ja sääriosaa. H-pisteen linjan kohdistuspisteiden kautta kulkevan linjan on oltava maanpinnan suuntainen ja kohtisuorassa istuimen pituussuuntaista keskitasoa vastaan.
      4.7   3-DH-laitteen jalkaterä- ja sääriosat asetetaan seuraavasti:
      4.7.1   Määritetty istumapaikka: kuljettaja ja uloimpana edessä istuva matkustaja
      
                  4.7.1.1
               
               
                  Molempia jalkaterä- ja sääriosia siirretään eteenpäin siten, että jalkaterät ovat luonnollisessa asennossa lattialla, tarvittaessa polkimien välissä. Vasemman jalkaterän on mahdollisuuksien mukaan oltava suunnilleen samalla etäisyydellä 3-DH-laitteen keskitason vasemmalla puolella kuin oikea jalkaterä sen oikealla puolella. Saatetaan 3-DH-laitteen poikittaissuuntaa osoittava vesivaaka vaakatasoon säätämällä tarvittaessa istuinkaukaloa uudelleen tai säätämällä jalkaterä- ja sääriosia taaksepäin. H-pisteen kohdistimien kautta kulkevan linjan on pysyttävä kohtisuorassa istuimen pituussuuntaista keskitasoa vastaan.
               
            
                  4.7.1.2
               
               
                  Jos vasenta säärtä ei voida pitää samansuuntaisena oikean säären kanssa eikä rakenteella pystytä tukemaan vasenta jalkaterää, vasenta jalkaa siirretään kunnes jalkaterä on tuettu. Kohdistimien linjaus ei saa muuttua.
               
            4.7.2   Määritetty istumapaikka: ulompi takaistuin
      Taka- tai apuistuimilla sääret asetetaan valmistajan määrittämään asentoon. Jos jalkaterät tällöin koskettavat lattiaa eri tasoissa, käytetään vertailukohtana sitä jalkaa, joka ensimmäisenä koskettaa etuistuinta, ja toinen jalka asetetaan niin, että laitteen istumaosan poikittaissuuntausta osoittava vesivaaka näyttää vaakasuoraa.
      4.7.3   Muut määritetyt istumapaikat:
      Noudatetaan kohdassa 4.7.1 esitettyä yleistä menettelyä, mutta asetetaan jalat ajoneuvon valmistajan määrittelemällä tavalla.
      4.8   Asetetaan sääri- ja reisipainot ja säädetään 3-DH-laite vaakatasoon.
      4.9   Kallistetaan selkäkaukaloa etupidäkettä vasten ja vedetään 3-DH-laite irti istuimen selkänojasta T-tangon avulla. Asetetaan 3-DH-laite uudelleen istuimelle käyttäen yhtä seuraavista menetelmistä:
      
                  4.9.1
               
               
                  Jos 3-DH-laite pyrkii luisumaan taaksepäin, käytetään seuraavaa menettelyä: 3-DH-laitteen annetaan liukua taaksepäin, kunnes T-tankoon ei enää tarvitse kohdistaa vaakatason suuntaista eteenpäin suunnattua pidätyskuormaa eli kunnes istuinkaukalo koskettaa istuimen selkänojaa. Tarvittaessa korjataan säären asentoa.
               
            
                  4.9.2
               
               
                  Jos 3-DH-laite ei pyri luisumaan taaksepäin, käytetään seuraavaa menettelyä: 3-DH-laitetta liu’utetaan taaksepäin kohdistamalla T-tankoon vaakatason suuntainen taaksepäin suuntautuva kuorma, kunnes istuinkaukalo koskettaa istuimen selkänojaa (ks. tämän liitteen lisäyksen 1 kuva 2).
               
            4.10   Kohdistetaan 100 ± 10 N suuruinen kuormitus 3-DH-laitteen kaukaloasennelmaan lantiokulmaa osoittavan asteikon ja T-tangon hahlon leikkauspisteessä. Kuormituksen suunta pidetään edellä mainitun leikkauspisteen kautta reisitangon hahlon yläpuolella olevaan pisteeseen kulkevan linjan suuntaisena (ks. tämän liitteen lisäyksen 1 kuva 2). Sen jälkeen selkäkaukalo palautetaan varovaisesti takaisin istuimen selkänojalle. Menettelyn loppuosa on suoritettava varovaisesti, jottei 3-DH-laite liu’u eteenpäin.
      4.11   Asetetaan oikean- ja vasemmanpuoleiset lantiopainot ja sen jälkeen kahdeksan ylävartalopainoa yksi kerrallaan. 3-DH-laitteen on pysyttävä vaakatasossa.
      4.12   Selkäkaukaloa kallistetaan eteenpäin istuimen selkänojaan kohdistuvan jännityksen vapauttamiseksi. Keinutetaan 3-DH-laitetta puolelta toiselle 10 asteen kaaressa (5 astetta pystysuoran keskitason kummallekin puolelle) kolme täyttä heilahdusta laitteen ja istuimen välille mahdollisesti syntyneen kitkan poistamiseksi.
      Keinuttamisen aikana 3-DH-laitteen T-tanko saattaa pyrkiä poikkeamaan määritetystä vaaka- ja pystylinjauksesta. T-tankoa on siksi pidettävä paikoillaan kohdistamalla siihen riittävä sivusuuntainen kuormitus keinutusliikkeiden aikana. T-tankoa pideltäessä ja 3-DH-laitetta keinutettaessa on oltava huolellinen, jottei siihen kohdistu tahatonta pystysuoraa tai eteen- ja taaksepäin suuntautuvaa ulkoista kuormitusta.
      3-DH-laitteen jalkaosia ei saa pidättää eikä pidellä tämän vaiheen aikana. Jos jalkojen asento muuttuu, niiden olisi annettava jäädä kyseiseen asentoon toistaiseksi.
      Selkäkaukalo lasketaan varovasti istuimen selkänojaa vasten ja tarkistetaan, että molemmat vesivaa’at ovat vaakasuorassa. Jos jalat ovat liikkuneet 3-DH-laitteen keinunnan aikana, ne on asetettava uudelleen seuraavasti:
      Nostetaan vuorotellen kumpikin jalkaterä irti lattiasta juuri sen verran, ettei se enää pääse liikkumaan. Nostamisen aikana jalkaterät saavat kääntyä vapaasti, eikä niihin saa kohdistaa eteen tai sivulle suuntautuvia kuormia. Kun jalkaterät lasketaan takaisin alas, kantapäiden on kosketettava tähän tarkoitukseen suunniteltua rakennetta.
      Tarkistetaan, että sivusuuntainen vesivaaka on keskiasennossa. Tarvittaessa kohdistetaan selkäosan yläosaan sivuttainen kuorma, joka riittää asettamaan 3-DH-laitteen istumakaukalon vaakatasoon istuimelle.
      4.13   Pidetään T-tangosta kiinni, jottei 3-DH-laite pääse liukumaan istuintyynyllä eteenpäin, ja jatketaan seuraavasti:
      
                  a)
               
               
                  palautetaan selkäkaukalo istuimen selkänojalle
               
            
                  b)
               
               
                  kohdistetaan ja vapautetaan selkäkulmatankoon suunnilleen ylävartalopainojen keskipisteen kohdalle vuorotellen vaakasuora, taaksepäin suuntautuva enintään 25 N:n kuormitus, kunnes lantiokulman osoittava asteikko osoittaa, että kuorman vapauttamisen jälkeen on saavutettu vakaa asento. On huolehdittava, ettei 3-DH-laitteeseen kohdistu ulkopuolisia, alas eikä sivulle suuntautuvia kuormituksia. Jos 3-DH-laite on asetettava uudelleen vaakatasoon, selkäkaukaloa käännetään eteenpäin, vaakataso asetetaan uudelleen ja 4.12 kohdan menettely toistetaan.
               
            4.14   Tehdään kaikki seuraavat mittaukset:
      
                  4.14.1
               
               
                  Mitataan H-pisteen koordinaatit kolmiulotteisessa vertailujärjestelmässä.
               
            
                  4.14.2
               
               
                  Mitataan todellinen ylävartalokulma 3-DH-laitteen selkäkulman osoittavasta asteikosta, kun koetintanko on takimmaisessa mahdollisessa asennossa.
               
            4.15   Jos 3-DH-laitteen asennus halutaan toistaa, istuinasennelma olisi pidettävä kuormittamattomana vähintään 30 minuuttia ennen toistoa. 3-DH-laitetta ei saisi jättää kuormitettuna istuimelle testin suorittamiseen tarvittavaa aikaa pitemmäksi ajaksi.
      4.16   Jos saman istuinrivin istuimia voidaan pitää samanlaisina (penkki-istuin, identtiset istuimet jne.), riittää, että kullekin istuinriville määritetään yksi H-piste ja yksi ylävartalon todellinen kulma, jolloin tämän liitteen lisäyksessä 1 kuvattu 3-DH-laite sijoitetaan koko riviä edustavalle paikalle. Tämän istumapaikan on oltava
      
                  4.16.1
               
               
                  etummaisella rivillä kuljettajan istuin
               
            
                  4.16.2
               
               
                  takimmaisella rivillä tai takariveillä ulommainen istuin.
               
            
         (1)  Kaikkien muiden istumapaikkojen kuin etuistuimien osalta, joissa H-pistettä ei voida määritellä kolmiulotteisen H-pisteen määrityslaitteen tai siihen liittyvien menetelmien avulla, voidaan toimivaltaisen viranomaisen niin päättäessä käyttää viitearvona valmistajan ilmoittamaa R-pistettä.
      
         (2)  Kallistuskulma, istuimen kiinnityksen korkeusero, pinnan rakenne jne.
      
         Lisäys 1
         
            Kolmiulotteisen h-pisteen määrityslaitteen kuvaus
             (1)
         
         (3-DH-laite)
         1.   Selkä- ja istumakaukalot
         Selkä- ja istumakaukalot on valmistettu lujitemuovista ja metallista. Ne jäljittelevät ihmisen ylävartaloa ja reisiä, ja ne on mekaanisesti nivelletty H-pisteeseen. H-pisteeseen nivellettyyn koetintankoon kiinnitetään kulman osoittava asteikko, jolla mitataan todellinen ylävartalokulma. Istuinkaukaloon kiinnitetty säädettävä reisitanko osoittaa reisien mediaanilinjan ja toimii lantionkulman osoittavan asteikon nollalinjana.
         2.   Vartalo- ja jalkaosat
         Sääriosat liittyvät kaukaloasennelman istuinosaan polvet yhdistävästä T-tangosta, joka on säädettävän reisitangon poikittaissuuntainen jatke. Sääriosiin kiinnitetään kulman osoittavat asteikot, joilla mitataan polvikulmia. Kenkä- ja jalkateräosat kalibroidaan jalkaterän kulman mittaamiseksi. Laite suunnataan kahdella vesivaa’alla. Vartalo painot sijoitetaan painopisteisiin siten, että laite jäljittelee 76 kg painavan miehen painon jakautumista istuimella. On tarkistettava, että 3-DH-laitteen kaikki nivelet liikkuvat vapaasti ilman havaittavaa kitkaa.
         
            Kuva 1
         
         
            3-DH-laitteen osat
         
         
            
         
            Kuva 2
         
         
            3-DH-laitteen osien mittasuhteet ja kuormituksen jakautuminen
         
         
            
         
            (1)  Tietoja 3-DH-laitteen rakenteen yksityiskohdista: Society of Automotive Engineers (SAE), 400 Commonwealth Drive, Warrendale, Pennsylvania 15096, Yhdysvallat
         Laite vastaa ISO-standardissa 6549–1980 kuvattua laitetta.
      
      
         Lisäys 2
         
            KOLMIULOTTEINEN VERTAILUJÄRJESTELMÄ
         
         
                     1.
                  
                  
                     Kolmiulotteinen vertailujärjestelmä määritellään kolmella ajoneuvon valmistajan vahvistamalla kohtisuoralla tasolla (ks. kuva). (1)
                     
                  
               
                     2.
                  
                  
                     Ajoneuvo saadaan mittausasentoon asettamalla se tukipinnalle siten, että vertailumerkkien koordinaatit vastaavat valmistajan ilmoittamia arvoja.
                  
               
                     3.
                  
                  
                     R-pisteen ja H-pisteen koordinaatit saadaan ajoneuvon valmistajan määrittelemien vertailumerkkien perusteella.
                  
               Kuvio.
         
            Kolmiulotteinen vertailujärjestelmä
         
         
            
         
            (1)  Vertailujärjestelmä vastaa ISO-standardia 4130, 1978.
      
      
         Lisäys 3
         
            ISTUINPAIKKOJEN VERTAILUTIEDOT
         
         1.   Vertailutietojen merkitseminen
         Kunkin istuinpaikan vertailutiedot luetteloidaan peräkkäin. Istumapaikalle annetaan kaksimerkkinen tunnistuskoodi. Ensimmäinen merkki on arabialainen numero, jolla ilmoitetaan istuinrivi ajoneuvon edestä taaksepäin laskettuna. Toinen merkki on iso kirjain, joka ilmoittaa istuinpaikan sijaintia rivillä katsottaessa eteenpäin ajoneuvon kulkusuuntaan. Käytetään seuraavia kirjaimia:
         
                     L
                  
                  
                     =
                  
                  
                     vasen
                  
               
                     C
                  
                  
                     =
                  
                  
                     keskimmäinen
                  
               
                     R
                  
                  
                     =
                  
                  
                     oikea
                  
               2.   Ajoneuvon mittausasennon kuvaus
         2.1   Vertailumerkkien koordinaatit
         
                      
                  
                  
                     X …
                  
               
                      
                  
                  
                     Y …
                  
               
                      
                  
                  
                     Z …
                  
               3.   Vertailutietojen luettelo
         3.1   Istumapaikka: …
         3.1.1   R-pisteen koordinaatit
         
                      
                  
                  
                     X …
                  
               
                      
                  
                  
                     Y …
                  
               
                      
                  
                  
                     Z …
                  
               3.1.2   Suunniteltu ylävartalokulma: …
         3.1.3   Istuimen säätö (1)
         
         
                      
                  
                  
                     vaakasuoraan: …
                  
               
                      
                  
                  
                     pystysuoraan: …
                  
               
                      
                  
                  
                     kulmittainen: …
                  
               
                      
                  
                  
                     ylävartalokulma: …
                  
               Huom.: Muiden istumapaikkojen vertailutiedot annetaan 3.2., 3.3. jne. kohdassa.
         
            (1)  Tarpeeton yliviivataan.